《苦别离》
宋代·王称

瑶瑟对玉卮，中有千万思。欲弹再三叹，多是苦别离。

妾颜如秋华，零落方在兹。君心如逝水，一去无回时。

皎皎云间月，几见圆复缺。月缺有圆时，君胡苦别离。

作者简介：眉州人，字季平。王赏子。累官承议郎知龙州。刻意史学，搜采北宋太祖至钦宗九朝事迹为《东都事略》，孝宗淳熙中洪迈修四朝国史时奏进，特授直秘阁。宁宗庆元间官至吏部郎中。又有《西夏事略》。